Case ID: 1173444
Sentence 11: Birinci instansiya məhkəməsinin iddianın təmin edilməməsi barədə qəbul etdiyi qətnamənin dəyişdirilmədən saxlanması qənaətinə gələrkən qənaətini onunla əsaslandırmışdır ki, Azərbaycan Respublikası Ali Məhkəməsinin Mülki Kollegiyasının 2(102)-_/2019 saylı, xx.xx.2019-cu il tarixli qərarı ilə Şirvan Apelyasiya Məhkəməsinin Mülki Kollegiyasının 2(106)-**/2019 saylı, xx.xx.2019-cu il tarixli qətnaməsinin qismən, qızıl-zinət əşyalarına dair hissədə ləğv edilməsi və həmin hissədə işin yenidən baxılması üçün apelyasiya məhkəməsinə göndərildiyindən, hazırda iddia tələbinin yalnız qızıl-zinət əşyaları tələbinə dair hissədə yenidən araşdırılmalıdır.Apelyasiya kollegiyası hesab etmişdir ki, İddiaçı iddia ərizəsində göstərdiyi valideynləri tərəfindən ona 100 manat dəyərində 1 ədəd üzük, 250 manat dəyərində bir cüt sırğa, 250 manat dəyərində qolbaq və 400 manat dəyərində sepdən ibarət cəmi 1.000 manat dəyərində qızıl-zinət əşyalarının hədiyyə şəkilində alınması faktı inkar olunmasa da, birinci instansiyası məhkəməsində iddiaçı bu qızılların taleyi ilə bağlı verdiyi izahatlarında, yəni, onun razılığı ilə qızılların ailə ehtiyacları üçün satılmasını bildirmişdir.